CELEX: 62017TA0455
Language: bg
Date: 2021-07-07 00:00:00
Title: Дело T-455/17: Решение на Общия съд от 7 юли 2021 г. — Bateni/Съвет (Извъндоговорна отговорност — Обща външна политика и политика на сигурност — Ограничителни мерки, взети срещу Иран — Списък на лица и образувания, спрямо които се прилага замразяването на средства и на икономически ресурси — Компетентност на Общия съд — Погасителна давност — Достатъчно съществено нарушение на правна норма, с която се предоставят права на частноправните субекти)

23.8.2021   
            
            
               BG
            
            
               Официален вестник на Европейския съюз
            
            
               C 338/17
            
         
      Решение на Общия съд от 7 юли 2021 г. — Bateni/Съвет
      (Дело T-455/17) (1)
      
      (Извъндоговорна отговорност - Обща външна политика и политика на сигурност - Ограничителни мерки, взети срещу Иран - Списък на лица и образувания, спрямо които се прилага замразяването на средства и на икономически ресурси - Компетентност на Общия съд - Погасителна давност - Достатъчно съществено нарушение на правна норма, с която се предоставят права на частноправните субекти)
      (2021/C 338/21)
      Език на производството: немски
      
         Страни
      
      
         Ищец: Naser Bateni (Хамбург, Германия) (представител: M. Schlingmann, avocat)
      
         Ответник: Съвет на Европейския съюз (представители: J.-P. Hix и M. Bishop)
      
         Встъпила страна в подкрепа на ответника: Европейска комисия (представители: C. Hödlmayr, J. Roberti di Sarsina и M. Kellerbauer)
      
         Предмет
      
      Иск на основание на членове 268 ДФЕС и 340 ДФЕС за обезщетение на вредите, които ищецът твърди, че е претърпял в следствие от включването на неговото име в списъците, които се съдържат на първо място, в приложение II към Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС (OB L 195, 2010 г., стр. 39), включени с Решение 2011/783/ОВППС на Съвета от 1 декември 2011 година за изменение на Решение 2010/413 (ОВ L 319 г., 2011 г., стр. 71), и в приложение VIII към Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007 (ОВ L 281, 2010 г., стр. 1), включени с Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 (ОВ L 319, 2011 г., стр. 11), на второ място, в приложение IX към Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010 (ОВ L 88, 2012 г., стр. 1), а на трето място, в приложението към Решение 2013/661/ОВППС на Съвета от 15 ноември 2013 година за изменение на Решение 2010/413 (ОВ L 306, 2013 г., стр. 18) и в приложението към Регламент за изпълнение (ЕС) №o1154/2013 на Съвета от 15 ноември 2013 (ОВ L 306, 2013 г., стр. 3).
      
         Диспозитив
      
      
                  1)
               
               
                  Отхвърля иска като отчасти недопустим и отчасти неоснователен.
               
            
                  2)
               
               
                  Г-н Bateni понася направените от него съдебни разноски, както и тези, направени от Съвета на Европейския съюз.
               
            
                  3)
               
               
                  Европейската комисия понася направените от нея съдебни разноски.
               
            
         (1)  ОВ C 300, 11.9.2017 г.